(for english version pls scroll down)

Január 22-én mutatják be az amerikai TNT filmcsatornán a tavaly nálunk forgatott kosztümös sorozatot, a The Alienist-et. Caleb Carr regényéből, a Halál angyalából készített adaptáció igaz sztárparádét hoz, hiszen a 2017-es forgatás során több hétig Budapesten vendégeskedett Dakota Fanning, Daniel Brühl és Luke Evans is. A történet vérbeli krimi, hiszen egy titokzatos sorozatgyilkosság megoldása tét. Külön érdekesség, hogy Carr regényében tényleges magyar kapcsolódást is találunk, hiszen a bűnügyi orvos szakértő neve Laszló Kreizler. A cselekmény millennium éveiben, 1890 körül játszódik, helyszíne pedig a nagy alma, New York.

A forgatás amerikai helyszíneinek alteregói voltak többek között, a Ferencvárosban lévő Lónyay utca (2.kép), a Lipótvárosi Szabadság tér (3.kép), és Adria palota, valamint számos ismert budapesti épület is feltűnik még. A Magyar Állami Operaház, és a Baross utcai Wenckheim palota/Szabó Ervin könyvtár patinás főhomlokzata és belső terei éppúgy helyet kapott, mint a Király Gyógyfürdő törökfürdő csarnoka. A budapesti műszaki egyetem campusának jellegzetes, a filmesek által kedvelt ikonikus falansztere, a könyvtár és a K épület közötti kapocs, a pesti diákok által csak „sóhajok hídjának” csúfolt átjárója, és közvetlen környéke szintén szerepelt a forgatási helyszínek között.

A kiemelt nagy költségvetésű filmsorozat gyártásánál (5 millió dollár/epizód) az alkotók egy teljesen új, kizárólag a sorozat kedvéért megépített komplett New York set-t (1.kép) is használhattak, melyet a rákospalotai Origo filmstúdió külső backlot területén építettek fel.

A felsorolt főszereplők közül Dakota Fanning rövid időn belül másodszor forgatott Magyarországon. 2016-ban a sötét hangulatú Megtorlás (Brimstone) western kedvéért már járt nálunk. Luke Evans ugyancsak dolgozott már korábban a magyar fővárosban. A 2012-ben bemutatott A holló/The Raven-ben egy rendőrfelügyelőt alakított, Az a film a rejtélyes író, Edgar Allan Poe utolsó éveinek fikciós változatát mutatta be. Evans ezúttal egy fontoskodó New York-i újságírót játszik, akinek többször kerül veszélybe az élete.

Aki még több helyszínre és budapesti kulisszára kíváncsi a filmsorozatból, azoknak a figyelmébe ajánljuk a Guide@Hand Film Destination Budapest (4.kép) alkalmazást. Az applikáció folyamatosan frissíti az új filmek és sorozatok fővárosi listáját!

A blog és a poszt a MAGYAR FILMTURISTA PROJEKT 2018 része.

Elérhetőség: filmturista@gmail.com

New York in Budapest, or what you need to know about the Alienist

The Alienist, the series which was shot last year in Hungary, will soon be released on the American TNT channel. It is based on the novel called The Angel of Darkness written by Caleb Carr. Dakota Fanning, Daniel Brühl and Luke Evans all played a role in the series. In this exciting thriller they are trying to find a serial killer. The criminal medical examiner is also a Hungarian, Laszló Kreizler. The plot takes place in New York around 1890.

Lónyay street (2nd photo), Liberty square (3rd photo), the Adria Palace, the Hungarian State Opera House, Király Bath and the traditional facade of Szabó Ervin Library were all used as locations in the series. The surrounding of the Budapest Technical University and also the corridor attaching Building K and the Library were among the shoot locations as well.

The crew also used a complete New York set (1st photo) built in the backlot of the Origo Studios in Rákospalota for this large budget series (5 million dollars/ episode).

This was the second time for Dakota Fanning to return to Hungary to shoot. She was already working here for the western Brimstone in 2016. This was not the first time in Budapest for Luke Evans either. He played an inspector in the Raven, which was released in 2012. The story was based on the life of Edgar Allan Poe. This time Evans plays a journalist.

For further information about the series please get Guide@Hand Film Destination Budapest (4th photo) application. This application provides updated information concerning newly released films and series shot in Budapest.



The blog and this post are part of the HUNGARIAN FILM TOURIST PROJECT 2018.

Contact: filmturista@gmail.com

